MACHULE  ZO STREDNEJ (ukážka)

ŠTUDENTI  STREDNEJ ZDRAVOTNÍCKEJ ŠKOLY V NOVÝCH  ZÁMKOCH

Korektúra a technická spolupráca: Fujas Štefan, Szekeres František

Návrh obalu: Petra Gregárková

Edícia: Mladá éra autorov nového tisícročia - /MEA2000 o. z. /

ISBN 978-80-560-0303-9

POĎAKOVANIE VEDENIU MESTA   NOVÉ ZÁMKY

za podporu projektu "Zapojme tvorivé školy",

vyhlásené novozámockým  vydavateľstvom  MEA2000 o. z.

v spolupráci so Strednou zdravotníckou školou v Nových Zámkoch,

ktorej  študenti   spoločnými silami vytvorili túto milú knižku

Pett Gry

Som spisovateľka zo Severnej Moravy, píšem pod pseudonymom Pett Gry a moje písanie ma priviedlo až na Slovensko, k vydavateľstvu MEA 2000. Našla som tu úžasných ľudí a zaradila sa do tímu. Vzorom pre "Machule zo strednej" bol "Rytmus Lásky". Je to séria kníh našej kolegyne, kamarátky a spisovateľky Lily Wonderland. Rytmus Lásky je spoločné dielo niekoľkých desiatok autorov z mnohých krajín sveta. A keď to ide v tak veľkom meradle, prečo by to nešlo aj u nás a v jednej škole?

"Vypožičali" sme si tú úžasnú myšlienku a prispôsobili našim plánom. Celý náš realizačný tím dúfal, že nájdeme študentov, ktorí majú snahu sa na niečom podieľať. Lenže ja čakala nejaké obrázky, pár básničiek, niečo z úvah, možno nejaký príbeh a tajne dúfala, že sa tam objaví aj to "naj". A po prvom prečítaní by som len v obdive vydýchla "PÁNI" !!! Alebo možno radšej "WOW" (to aby som bola "cool") 

Mladí ľudia stojaci na prahu samostatného života mi dali poriadnu lekciu! Čože som si to myslela o tých dievčatách, ktoré neváhajú používať vulgárne slová a o mládencoch, ktorí s cigaretou v ruke a slovníkom ešte horším, majú do mužov veľmi ďaleko? ... V skutočnosti to, čo sa skrýva v ich vnútri je veľmi čisté ... teda v autoroch tejto knižky celkom určite. Čítala som všetko jedným dychom, silné príbehy, pohoršenie, ako sa správame k našej planéte i zamyslenie nad budúcnosťou. A práve slová o láske, rodine a skutočných hodnotách života ma prinútili nielen použiť vreckovku, ale tiež premýšľať. Veď chcú a cítia úplne to isté, ako kedysi za mladosti my a pred nami určite aj naši rodičia. Nahliadnime do ich duše a snažme sa ... my, veľkí dospelí ... aby oni zo svojich hodnôt nemuseli nič zľaviť. Som presvedčená, že po prečítaní tejto knižky, zostane každému na srdci aspoň jedna malá, hrejivá machuľa.

Pett Gry

Citácia

… Verím tomu,

že každý jeden vojak, keby sa mal vrátiť teraz

domov, tak konflikty nevyhľadáva,

lebo videl veľa utrpenia, smrti a všličoho iného  …

Václav Přibyl

Pani smrť

Temné srdce zahorelo zlobou,

čarodejka stala sa starenou.

Jej duša túži po smrti iného,

toho dievčaťa nevinného.

Rúcho stalo sa plášťom starým,

jej plány však zmarím.

Do cesty jej zver postavím,

na jej prehru sa stavím.

Kosu zviera v ruke,

ostrie nesmie byť tupé.

Nad obeťou zjaví sa,

každý jej bojí sa.

Srdce každému stisne,

keď ostrie sa blysne.

Jej sny vysnené,

že jej kosou zhynieme.

Andrea Gallová

Tmavá obloha

Nad svetlo jasné je,

kam to speje.

Do záhuby šírej,

temnoty večnej.

Obloha tmavá je,

každý vie, ako to je.

Smrť na strome sedí,

na svoju korisť hľadí.

Kosu si brúsi.

Koho dnes zahrdúsi?

Andrea Gallová

Citácia

…. Čakal ma môj prvý deň v škole

a ja som mala strach.

V hlave mi prebehlo tisíc myšlienok …

Vivien Virágová

Pozvánka do pekla

Ak strácaš zmysel života,

ak sa ti zdá každá chvíľa zbytočná,

ak chceš so všetkým skončiť

a zo svojej cesty zbočiť,

ak temnoty počuješ hlas,

ak nad pádom rozmýšľaš,

ak srdce prestáva ti biť,

ak robíš veľa chýb,

ak srdce ti skamenie,

ak vidíš smrti znamenie,

tak sa obráť k svojim bohom

a aspoň im povedz posledné zbohom.

Bo ja si po teba prídem,

do pekla večného ťa vezmem.

Andrea Gallová

Citácia

… Logika má na všetko jasný postup.

Postup, ktorý je zväčša pravdivý.

Dá sa racionálne vysvetliť

a každému je jasný …

Zuzana Hofierková

Hnev

Hnev vo mne vrie,

Len pár ľudí o tom vie.

Ten, kto ma nahneval,

Sa na tom zabával.

Pomstím sa raz,

Keď príde čas.

Vtedy ma budú preklínať,

Slovami zaháňať.

Andrea Gallová

Citácia

… Materinská láska nemá hraníc.

Mnohé vie odpúšťať a prehliadať.

Prebdie mnoho nocí, len aby mala istotu,

že jej dieťa má pokojný spánok a je

v poriadku.

Všetko, čo má, obetuje …

Zuzana Hofierková

Svet

Zmysly mi už zhasli,

tento svet už nie je krásny.

Tam, kde boli lúky,

dnes sú fabriky.

Tam, kde boli stromčeky,

sú dnes mramorové oblúky.

Tam, kde boli zelené stromy,

sú dnes panelové domy.

Tento svet už nezmeníme.

Sami si za to môžeme.

Obloha je už čierna.

Možnosť prežiť? Biedna.

Andrea Gallová

Table of Contents

ŠTUDENTI